តុលាការខេត្តតាកែវបានសម្រេច លើកលែងការចោទប្រកាន់
តុលាការខេត្តតាកែវ បានសម្រេចលើកលែងការចោទប្រកាន់ ទាំងស្រុងពី បទផ្សព្វផ្សាយព័ត៌មានមិនពិត ចំពោះអ្នកយកព័ត៌មានវិទ្យុអាស៊ីសេរី ១ រូប និងប្រជាព
អស់រយៈពេលចំនួន ១០ ថ្ងៃ ក្រោយពីបានបើកសវនាការជំនុំជម្រះលោក ចេង ប៊ុនលី ប្រធានចៅក្រមជំនុំជម្រះនៃតុលាការខេត្តតាកែវ បានសម្រេចលើកលែ- ងការចោទប្រកាន់ទាំងស្រុង ពីបទផ្សព្វផ្សាយព័ត៌មានមិនពិត ចំពោះអ្នកយក ព័ត៌មានវិទ្យុអាស៊ីសេរី ១ រូប និងប្រជាពលរដ្ឋចំនួន ៤ រូបផ្សេងទៀត ក៏ប៉ុន្តែក្នុង នោះមាន ១ រូប ត្រូវបានតុលាការផ្តន្ទាទោសឲ្យជាប់ពន្ធនាគាររយៈពេល ៥ ខែ និងពិន័យជា ប្រាក់ចំនួន១លានរៀល។ នេះបើតាមការបញ្ជាក់ពីមន្រ្តីតុលាការ ខេត្តតាកែវ ។ លោក ចេង ប៊ុនលី ប្រធានចៅក្រមជំនុំជម្រះបានធ្វើការប្រកាសសាលក្រមនៅ ថ្ងៃសុក្រនេះថា ដោយពុំមានភ័ស្តុតាងគ្រប់គ្រាន់ តុលាការបានសម្រេចលើក- លែងការចោទប្រកាន់លោកសុខ សេរី អ្នកយកព័ត៌មានវិទ្យុអាស៊ីសេរីលោកជិប ជាវ និងលោកស្រីឃឹម សារុំ ភ្នាក់ងារនៃមជ្ឈមណ្ឌលសិទ្ធិមនុស្សកម្ពុជា លោក នី សាន់ និងលោកស៊ិប សេត ពីបទផ្សព្វផ្សាយព័ត៌មានមិនពិត ។ ដោយឡែកលោកនី សាន់ ត្រូវបានផ្តន្ទាទោសតាមមាត្រាទី ៥២ នៃច្បាប់ព្រហ្ម- ទណ្ឌអន្តរកាល ឲ្យជាប់ពន្ធធានាគាររយៈពេល៥ខែ និងពិន័យជាប្រាក់ចំនួន ១ លានរៀល ទៅឲ្យភាគីដើមបណ្តឹង គឺលោក រី ម៉ាត់ ។ បន្ទាប់ពីប្រកាសសាលក្រមលោក សុខ សេរី និងលោក កឹម សុស នាយកវិទ្យុ អាស៊ីសេរីផ្នែកខេមរៈភាសា ពុំបានធ្វើអត្ថាធិប្បាយណាមួយ ចំពោះការសម្រេច នៃការប្រកាសសាលក្រមរបស់តុលា ការខេត្តតាកែវនោះទេ ។ "ទេ! ខ្ញុំអត់មានអ៊ីទេ OK សូមទោស "។ លោក មួង សុគន្ធ មេធាវីការពារក្តីលោក សុខ សេរី បានហៅការសម្រេចរបស់ តុលាការថា លោកអាចទទួលយកបាន និងផ្តល់យុត្តិធម៌ចំពោះកូនក្តីរបស់ លោក។ ចំណែកលោកអ៊ំ សំអាតមន្រ្តីផ្នែកស៊ើបអង្គេតនៃអង្គការសិទ្ឋិមនុស្សLICADHO ដែលបានចូលរួមនៅក្នុងសវនាការតាំងពីដើមរហូតដល់ចប់ បានសាទរចំពោះ ការសម្រេចរបស់តុលាការផងដែរ ។ លោកអ៊ំ សំអាត បានបញ្ជាក់ថា នេះជាលើកទី ១ ហើយ ដែលអ្នកយកព័ត៌មាន ត្រូវបានលើកលែងការចោទប្រកាន់ពីបទផ្សព្វផ្សាយព័ត៌មានមិនពិត នៅក្នុងខ- ណៈពេលដែលអ្នកសារព័ត៌មានមួយចំនួនផ្សេងទៀត កំពុងជាប់ពន្ធនាគារនៅ ឡើយ ពីបទផ្សព្វផ្សាយព័ត៌មានមិនពិតដូចគ្នានេះដែរ។ " វិទ្យុអាស៊ីសេរី ដែលត្រូវបានគេចោទប្រកាន់អំពីផ្សាយព័ត៌មានមិនពិត ហើយ ត្រូវបានតុលាការ ធ្វើការលើកលែងបទចោទប្រកាន់នេះចោលទៅវិញ នេះគឺជា ការមួយចូលរួមចំណែក ដើម្បីផ្តល់សិទ្ធិសេរីភាព ទៅដល់អ្នកសារព័ត៌មានផង ដែរ "។ កាលពីថ្ងៃទី៩ ដើមខែកុម្ភៈកន្លងទៅនេះ តុលាការខេត្តតាកែវ បានបើកសវនា- ការជំនុំជម្រះកាត់ទោសអ្នកយកសារព័ត៌មានវិទ្យុអាស៊ីសេរីមួយរូប សកម្មជន ការពារសិទ្ធិមនុស្សចំនួន ២ រូប និងប្រជាពលរដ្ឋខ្មែរឥស្លាមចំនួន ២ រូបផ្សេង ទៀត តាមបណ្តឹងរបស់លោក រី ម៉ាត់ ប្រធានសហគមន៍ខ្មែរឥស្លាមប្រចាំនៅ ឃុំកំពង់យោល ស្រុកបូរីជលសារខេត្តតាកែវ ពីបទផ្សព្វផ្សាយព័ត៌មានមិនពិត និងបំផ្លិចបំផ្លាញទ្រព្យសម្បត្តិឯកជន ក្រោយពីមានជម្លោះនៅក្នុងសហគមន៍ ខ្មែរឥស្លាមមួយកាលពីឆ្នាំ ២០០៨។ លោក រី ម៉ាត់ បានទទួលរងនូវការចោទប្រកាន់ថា បានប្រព្រឹត្តអំពើពុករលួយ នៅក្នុងសហគមន៍ ខ្មែរឥស្លាមនៅស្រុកបូរីជលសារខេត្តតាកែវនេះ៕